Somaalia Vabariik

Mitte segi ajada Somaalia ega Somaalimaaga.

Somaalia Vabariik (somaali keeles Jamhuuriyadda Soomaaliyeed; itaalia keeles Repubblica Somala; araabia keeles الجمهورية الصومالية, Jumhūriyyat aṣ-Ṣūmālīyyah; inglise keeles Somali Republic) oli Somaaliast ja Somaalimaast koosnenud riik, mis moodustati Somaalimaa Usaldusterritooriumi (endise Itaalia Somaalimaa) ja Somaalimaa Riigi (endise Briti Somaalimaa) ühendamisel 1. juulil 1960. Esimese valitsuse moodustasid ühes teiste endiste usaldusterritooriumi ja protektoraadi valitsuse liikmetega Abdullahi Issa ja Muhammad Haji Ibrahim Egal. Parlamendi juhiks sai Haji Bashir ning riigi esimeseks presidendiks Aden Abdullah Osman Daar. Daar määras juba 22. juulil 1960 uueks peaministriks Abdirashid Shermarke. Juulis 1961 kinnitati rahvahääletusel 1960. aastal koostatud uus põhiseadus, mille rakendamisest Somaalimaa keeldus.The Illustrated Library of The World and Its Peoples: Africa, North and East, Greystone Press: 1967, p. 338Ramadane, Zakaria Ousman. “Somalia: State Failure, Poverty and Terrorism.” Counter Terrorist Trends and Analyses, vol. 6, no. 7, 2014, pp. 13–16. JSTOR, www.jstor.org/stable/26351270. Accessed 30 Apr. 2021.

Vabariik kestis 1969. aastani, kui Kõrgeim Revolutsiooninõukogu veretu riigipöördega võimu haaras ning Somaalia Demokraatliku Vabariigi välja kuulutas.

Vaata ka
 Somaalia
 Somaalimaa
 Somaalimaa ajalugu

Viited

Kirjandus



Kategooria:Somaalia
Kategooria:Aafrika ajaloolised riigid
Kategooria:Aafrika uusima aja ajaloolised riigid